Povedz, kto ťa zabil

Povedz, kto ťa zabil je fantasy krimi seriál plný čierneho humoru vyrobený v USA. Hlavnou postavou je cukrár Ned (Lee Pace), ktorý má schopnosť dotykom oživovať mŕtvych. Ak sa oživeného (človek, zviera, rastlina) nedotkne do jednej minúty, zomrie namiesto neho iný (človek, zviera, rastlina). Seriál sa začal natáčať a vysielať v roku 2007 na stanici ABC. Má dve série. Seriál vymyslel Bryan Fuller. Na Slovensku ho vysiela Televízia Markíza so slovenským dabingom.

Dej 

Seriál je nakrútený v štýle rozprávky. Dejom sprevádza rozprávač. Ned už od narodenia môže oživovať mŕtvych. Tí však nesmú byť živí viac ako 60 sekúnd, lebo namiesto nich zomrie niekto iný. Zabitie "náhradnej" osoby závisí od vzdialenosti od oživenej osoby. Oživil aj svoju matku, no namiesto nej zomrel otec Nedovej priateľky Chuck. Keď Chuck zabili pre pár sošiek zo zlata, Ned ju oživil tiež. Namiesto nej zomrel majiteľ pohrebníctva. 
Ned pracuje ako cukrár v The Pie Hole, no pomáha partnerovi Emersonovi v riešení vrážd. Keď si polícia nevie rady, vypíše odmenu za dolapenie vraha a vtedy Ned oživuje mŕtvych, aby im povedali, kto ich zabil. Po oživení Chuck sa k nim pridala aj ona.

Postavy

Časti 
Pozri Zoznam častí seriálu Povedz, kto ťa zabil

Externé odkazy 
 

Komediálne televízne seriály
Kriminálne televízne seriály USA
Televízne seriály z roku 2007